Anna Kolesárová (matematička)

Prof. RNDr. Anna Kolesárová, CSc., rod. Sirová (* ?, Poprad) je slovenská matematička a univerzitná pedagogička, ktorá pôsobí na Ústave informatizácie, automatizácie a matematiky Fakulty chemickej a potravinárskej technológie Slovenskej technickej univerzity v Bratislave (STU). Vo svojej vedecko-výskumnej činnosti sa zaoberá teóriou miery a integrálu, neštandardnými metódami neurčitosti a teóriou agregačných operátorov.

Vysokoškolské štúdium absolvovala na Prírodovedeckej fakulte Univerzity Komenského v Bratislave, kde v roku 1977 zavŕšila magisterské štúdium v študijnom programe matematika a v roku 1978 rigorózne konanie v študijnom programe matematická analýza.https://absolventi.uniba.sk/ V roku 1988 získala titul kandidátky vied v odbore matematická analýza na Matematickom ústave Slovenskej akadémie vied, v roku 1998 sa habilitovala v odbore aplikovaná matematika na Fakulte elektrotechniky a informatiky STU a roku 2008 bola vymenovaná za profesorku v odbore aplikovaná matematika.https://archiv.prezident.sk/gasparovic/indexeaa7.html?nahlad-foto&gallery_id=5483&language=https://www.fchpt.stuba.sk/sk/ustavy-a-pracoviska/ustav-informatizacie-automatizacie-a-matematiky/tlacove-spravy.html?page_id=1832

V roku 2015 získala spolu s Radkom Mesiarom cenu rektora STU za najlepšiu publikáciu v kategórii práca s najvyšším počtom vedeckých ohlasov podľa citačného indexu Science Citation Index, a to za vedecký článok „Generation of linear orders for intervals by means of aggregation functions“ (Fuzzy Sets and Systems, 2013Pozri: https://doi.org/10.1016/j.fss.2012.07.015), ktorý dosiahol 37 citácií (bez autocitácií).https://www.svf.stuba.sk/buxus/docs/rozne/80_rokov_SvF_vnutro_maly_subor.pdf#page=57 Pri príležitosti Medzinárodného dňa žien a dievčat vo vede 11. februára 2022 bola spolu s ďalšími ôsmimi výskumníčkami STU ocenená dekrétom Najlepšia žena vo vede 2021/22.
https://www.portalvs.sk/en/aktuality/aktualita/ocenenia-pri-prilezitosti-medzinarodneho-dna-zien-a-dievcat-vo-vede

 Referencie 

Kategória:Osoby s neistým dátumom narodenia
Kategória:Osobnosti z Popradu
Kategória:Slovenskí matematici
Kategória:Absolventi Prírodovedeckej fakulty Univerzity Komenského
Kategória:Vyučujúci na Fakulte chemickej a potravinárskej technológie Slovenskej technickej univerzity v Bratislave